Kamužėlis
55°13′23″š. pl. 25°33′05″r. ilg.﻿ / ﻿55.2231597°š. pl. 25.5514006°r. ilg.﻿ / 55.2231597; 25.5514006 Kamužėlis – ežeras Molėtų rajone, Labanoro regioniniame parke, apie 1,5 km į pietvakarius nuo Mindūnų, pakeliui link apžvalgos bokšto. Vandens telkinio kodas LR ežerų klasifikatoriuje 12130188, plotas 4,8 ha. Priklauso Žeimenos baseinui. Telkšo tarp Baltųjų Lakajų (šiaurės vakaruose jungiasi 14 m pločio pelkėta protaka) ir Siesarties ežerų (pietryčiuose išteka Kamužės upelis). Krantai apaugę mišku - iš šiaurės prieina Mindūnų miškas, iš pietų - Rudesos miškas. Ežeras ovalo formos, ištįsęs šiaurės vakarų-pietryčių kryptimi 0,45 km, didžiausias plotis iki 180 m. Altitudė 145,7 m. Šiauriniame krante įrengta poilsiavietė. Artimiausios gyvenvietės: Mindūnai, Kamužė.